kardosdrur/scandi-wiki huggingface dataset:
Rodney Cotterill

Rodney Michael John Cotterill (født 27. september 1933, død 24. juni 2007) var en dansk-engelsk fysiker. Han var i en lang årrække professor ved Danmarks Tekniske Universitet og var i de senere år specielt interesseret i biofysik, især i forbindelse med menneskets hjerne. Han blev uddannet fra University College London, Yale og Cambridge Universitet og har været tilknyttet Argonne National Laboratory.

Hans idéer om bevidsthed er nærmere beskrevet i en af hans bøger, Enchanted Looms, og han fik et patent på simulering af bevidsthed i computere.

Rodney Cotterill blev født i Bodmin i Cornwall, England – nær ved Jamaica Inn. Han døde d. 24. juni 2007 af leukæmi.

Han var medlem af Det Kongelige Danske Videnskabernes Selskab, Akademiet for de Tekniske Videnskaber, og organisationen "The Institute of Physics", var Ridder af Dannebrog og sad en periode i præsidiet for Experimentarium.

Bibliografi 
 Rodney Cotterill, Biophysics : An Introduction, Wiley, juli 2002. .

Populærvidenskabelige bøger 
 Rodney Cotterill, No Ghost in the Machine, 1989.
 Rodney Cotterill, The Cambridge Guide to the Material World, 1985.
 Rodney Cotterill, Enchanted Looms : Conscious networks in brains and computer, Cambridge University Press, 1998. .

Patent 
 Rodney Cotterill, A Method of Processing Data Flows in a Neural Network, and a Neural Network, 21. august 1997, 2. februar 1996 (indsendt), DK1997000043, WO/1997/030400, CA 2245571 .

Fysikere fra Danmark
Fysikere fra England
Riddere af Dannebrog
Medlemmer af Videnskabernes Selskab
Medlemmer af Akademiet for de Tekniske Videnskaber
Professorer fra Danmarks Tekniske Universitet
Personer i Kraks Blå Bog (afdøde)
Visens Venner i Danmark

Visens Venner i Danmark (VVD) er en dansk paraplyorganisation bestående af 30 lokalforeninger. 

Formål: at udbrede kendskabet til danske/nordiske viser. 

Foreningen er medlem af den nordiske sammenslutning Nordvisa, Foreningen NORDEN samt DATS (Dansk Amatør Teater og Scenekunst).

Foreninger, der ønsker tilladelse til at anvende navnet 'Visens Venner' er velkomne i VVD efter godkendelse af vedtægter på landsforeningens årsmøde. Kontakt VVDs Forretningsudvalg (www.visensvenner.dk) for nærmere oplysning.

Begrebet Visens Venner opstod i Sverige i 1936, efter initiativ fra bl.a. Evert Taube. Navn: "Visans Vänner i Stockholm".  

Den første danske forening: "Visens Venner i København" stiftedes i 1953 med Sigfred Pedersen som formand.  

Over hele landet samarbejder VVDs lokalforeninger med andre lokale kulturforeninger, biblioteker, menighedsråd m.fl., og der medvirkes gerne ved såvel private som ved  offentlige arrangementer. Kontakt den enkelte lokalforening og få nærmere oplysninger. Kontaktdata findes på www.visensvenner.dk.

Eksterne henvisninger 
Visens Venner i Danmark
Nordvisa 

Foreninger fra Danmark
Blåmunke (slægt)

Blåmunke (Jasione) er en lille slægt med omkring 10 arter og en hel del underarter, som er udbredt i Europa, Mellemøsten og Asien. Det er én- to- eller flerårige urter med en grundstillet roset af blade og oprette, blomsterbærende skud. De små, regelmæssige blomster er samlet i en kurvlignende stand, og de er hver især blå med lange støvdragere. Her beskrives kun de arter, som er vildtvoksende i Danmark.

 Blåmunke (Jasione montana)

Klokkeblomst-familien
Jan Linnebjerg

Jan Linnebjerg (født 31. januar 1960 i Herning) er en dansk skuespiller, der er uddannet på Statens Teaterskole (1983-1986).

Han fik sit gennembrud som julenissen Pyrus i julekalenderen Alletiders Jul, der blev sendt på TV 2 i 1994. Han spillede desuden selvsamme nisse i opfølgerne Alletiders Nisse (1995), Alletiders Julemand (1997), Pyrus i Alletiders Eventyr (2000), samt filmen Pyrus på pletten (2000). Siden medvirkede han i TV2's julekalender Mikkel og Guldkortet (2008), hvor han spiller klasselæreren Palle.

Derudover har han spillet med i programmet Bølle-Bob show, der blev vist på TV 2 og filmen Bølle Bob og Smukke Sally fra 2005.

I 2008 medvirkede han i underholdningsprogrammet Varm på is. I 2015 medvirkede han i en adventskalender sammen med Chili Klaus, hvor de spiste fire ekstremt stærke chilifrugter.

Sammen med skuespiller Peter Gantzler driver Linnebjerg en golfbane i Ølstykke.

Jan instruerede i 2005 Vikingespillet Gorm og Thyra i Frederikssund.

I 2022 udkom dokumentaren Nissen flytter altid med om Jan Linnebjergs liv og hans afskedsturné med Pyrus.

Filmografi

Film 
 1989 17 op - Sallys Bizniz
 1989 En fremmed piges dagbog
 1998 Bølle-Bob
 2000 Pyrus på pletten
 2005 Bølle Bob og Smukke Sally
 2008 A Viking Saga

Tv 
 1987 Een gang strømer...
 1994 Alletiders Jul
 1995 Alletiders Nisse
 1997 Bryggeren
 1997 Alletiders Julemand
 2000 Pyrus i Alletiders Eventyr
 2008 Mikkel og Guldkortet

Referencer

Eksterne Henvisninger 
 

Skuespillere fra Danmark
Personer fra Herning
Pyrus
H.C. Andersen Slottet

H.C. Andersen Slottet (også Tivolislottet) er i dag navnet på den bygning, der ligger på H.C. Andersens Boulevard overfor Københavns Rådhus på hjørnet af Tivoli. Tivoli erhvervede den i 1978 og gav den det nuværende navn.

Bygningen, som er tegnet af arkitekten Vilhelm Klein i såkaldt Rosenborg-stil (historicisme), blev opført 1892-93 på initiativ af bl.a. Carlsbergs Carl Jacobsen til brug for Kunstindustrimuseet. Den indgår i den "dannelsesrute" af monumentale, offentlige bygninger, som efter sløjfningen af Københavns volde blev placeret rundt om byens centrum. De øvrige bygninger er Polyteknisk Læreanstalt, Astronomisk observatorium, Kommunehospitalet, Botanisk Haves Væksthus, Geologisk Museum, Statens Museum for Kunst, Københavns Rådhus og Ny Carlsberg Glyptotek.

Det var i bygningen, Kunstindustrimuseets første samling blev opbygget under ledelse af dets første direktør Pietro Krohn. Han foretog omfattende indkøb på Verdensudstillingen i Paris 1900 af art nouveau-genstande. De er desværre i en vis grad solgt kort efter.  Det indkøbte kunsthåndværk af danske kunstnere som Thorvald Bindesbøll, Effie Hegermann-Lindencrone, Arnold Krog, Herman A. Kähler, Johan Rohde, Harald Slott-Møller og J.F. Willumsen er bevaret i samlingerne.

"Slottet" er opført som en firfløjet bygning med en indre, overdækket gård eller vestibule med ovenlys. Murene er i røde mursten med dekorative detaljer i sandsten og tagdækning af skifer. Indvendigt har bygningen i store træk bevaret den oprindelige plan og en stor del af sine oprindelige overflader og udsmykning, der ligesom det ydre blev udført i de bedste materialer. "Slottets" pragtrum er vestibulen med rundbuede arkader i siderne og en lang række opbyggelige sentenser på sorte stenplader hele vejen rundt.

Efter at Kunstindustrimuseet flyttede til Frederiks Hospital i Bredgade i 1926 blev bygningen anvendt til en række forskellige formål, bl.a. hovedkontor for De Forenede Bryggerier, Gymnastikinstitut, Officersforening og Garnisonsbibliotek, Louis Tussaud's Wax Museum (1974-2007) samt den kontroversielle udstilling Bodies i 2008. Bygningen rummer i dag kontorer for Tivoli samt møde- og selskabslokaler. En sidefløj huser Tivoligardens kaserne.

Nedrivningsplaner i 2000'erne 
Tivoli offentliggjorde i 2006 planer om at nedrive bygningen og i stedet opføre et hotel tegnet af Norman Foster på grunden. Planerne om et højhus på grunden vakte offentlig debat og kritik fra interesseorganisationer. Der blev rejst en fredningssag, men Kulturarvsstyrelsen afviste en fredning af bygningen, da den ikke blev anset for at have de værdier, der skal til for at blive fredet. Planerne blev imidlertid opgivet af Tivoli i 2008 bl.a. som følge af politisk modvilje i Borgerrepræsentationen.

Billeder

Eksterne kilder/henvisninger 
<div class="references-small">
 H.C. Andersen Slottets historie  på Tivoli.dk
 Nyt hotel i Tivoli på tv2lorry.dk

Tivoli
Turisme i Danmark
Københavnske seværdigheder
Bygninger, konstruktioner og anlæg i Københavns Kommune
Indre By (København)
Vesterbro
Vilhelm Klein
Etableret i 1893
Beñat Intxausti

Beñat Intxausti (født 20. marts 1986 i Amorebieta-Etxano (Zornotza), Baskerlandet) er en spansk (baskisk) tidligere  professionel landevejsrytter.

Intxausti er en eksplosiv bjergrytter, der med kun 59 kilo fordelt på 176 centimeter, har forudsætninger for at blive en god klatrere. Derudover mestrer den unge basker også en habil enkelstart.

I 2006 kørte Intxausti for det baskiske Seguros Bilbao hold, i 2007 for Saunier Duval-Prodir sattelitholdet, Grupo Nicolás Mateos-Murcia, hvorefter han i 2008 var neo-pro på Saunier Duvals ProTour-hold. I 2009  fortsatte han hos videreførelsen af Saunier Duval-Scott-holdet, Fuji-Servetto.

2008 bød på mange op- og nedture. Enkelte gange viste Intxausti klasse, meget sigende i Klasika Primavera i Amorebieta, hvor han er født og opvokset. Intxausti udtalte efter løbet, hvor han blev nummer 9, at han blev helt overrumplet over pludselig at være ved siden af Cunego og Valverde.

Væsentlige Resultater

2013 
 nr. 10 i Giro d'Italia

2010 
 nr. 3 i Baskerlandet Rundt

2009 
 nr. 60 i Vuelta a España 2009

2008 
 nr. 2 på 4. etape Tour de San Luis
 nr. 9 i Klasika Primavera

2007 
nr. 5. Samlet Tour de l'Avenir (Nations Cup)
nr. 3 på 7. etape Tour de l'Avenir (Nations Cup)
nr. 5 i La Côte Picardie (Nations Cup)

Eksterne henvisninger 

Mandlige cykelryttere fra Spanien
Kringsatt av fiender

Kringsatt av Fiender (eller Til Ungdommen) er et digt af Nordahl Grieg (en fjern slægtning til komponisten Edvard Grieg).

Digtet blev skrevet i 1936  i Ny-Hellesund på opfordring af den radikale politiker og journalist Trond Hegna,  der bad Grieg om at skrive et optimistisk, fremtidsrettet digt til de unge, der skulle i gang med studier samme efterår.

23. november 2003 fremførte Torhild Ostad Til ungdommen, da mindestenen for Nordahl Grieg og resten af mandskabet på bombeflyet, blev afduget i Kleinmachnow. Flyet blev skudt ned under et luftangreb mod Berlin i 1943. 

Det pacifistiske digt fremstod næsten som en uofficiel nationalsang i Norge efter Breiviks terrorangreb i 2011, hvor den ofte blev fremført ved gudstjenester, demonstrationer og ceremonier. Idéhistoriker Gudmund Skjeldal  efterlyser en større bevidsthed om digtets ideologiske ramme, med tanke på Griegs udtalte støtte til Stalin: "Hvis vi skal være særlig agtpågivende overfor Hamsuns tekster, bør vi i hvert fall stille spørgsmål også ved Grieg." Skjeldal anfører videre, at Grieg i dele af sit forfatterskab "fremmaner et uforsonligt og forhærdet menneske som ideal, som det ikke er nemt at bekende sig til i vore dage".

Det blev sat til musik af den danske komponist Otto Mortensen i 1952. På pladen 231045-0637 fra 1979 lavede Kim Larsen en dansk version af sangen under navnet 682A (en reference til dets placering i Højskolesangbogen), en sang der også er med på Kim Larsens live-plade Kim i cirkus (1985) og En Lille Pose Støj (2007).

Referencer

Eksterne henvisninger 
 Til ungdommen, norsk tekst af Nordahl Grieg

Digte fra Norge
Højskolesangbogen
Freddie Frinton

Freddie Frinton (født 17. januar 1909 i Grimsby, død 16. oktober 1968 i London) var en engelsk komiker, der nok bedst er kendt for sin rolle som butleren James i sketchen 90-års-fødselsdagen, der hvert år vises på DR1 nytårsaften.

Oprindeligt var Freddie Frintons navn Frederick Coo. Han blev født uden for ægteskab af en syerske og blev opfostret af plejeforældre. Som 16-årig begyndte han at arbejde på en fiskefabrik i Grimsby, hvor han siges at have underholdt sine kollegaer med parodier og vittigheder, men han endte med at blive fyret og skiftede til underholdningsbranchen. Han fik en smule succes i vaudeviller, hvor han antog kunstnernavnet Freddie Frinton. 

Under 2. verdenskrig fik Frinton et mindre gennembrud som komiker, og i 1945 opførte han for første gang sketchen Dinner for One (på dansk: 90-års-fødselsdagen) i Blackpool. I begyndelsen måtte han betale royalties til sketchens forfatter, Lauri Wylie, for hver opførelse, men i 1950'erne købte han rettighederne til stykket og turnerede derefter det meste af England med sketchen og forskellige medspillere. Handlingen og pointerne forbedrede han undervejs.

I 1963 blev en opførelse af Frinton's Dinner for One optaget af den tyske tv-station Norddeutscher Rundfunk (NDR). Sketchen blev vist flere gange på tysk tv, inden den fra 1972 blev en fast nytårstradition. Den blev også populær i Skandinavien og Schweiz, hvor den også vises på tv hver nytårsaften. I Norge byder traditionen dog, at den sendes lillejuleaften.

Som 55-årig fik Frinton succes i den populære tv-serie Meet the Wife i 40 episoder (konen blev spillet af Thora Hird). Serien bliver nævnt i Beatles-sangen Good Morning, Good Morning i linjen "It's time for tea and Meet the Wife". I oktober 1968 døde Freddie Frinton pludselig af et hjertetilfælde i en alder af 59 år. Han er begravet på Westminster Cemetery, Uxbridge Road, Hanwell, London.

Kilder / eksterne henvisninger 
 
 

Skuespillere fra England
Personer fra Grimsby
Sokndal

Sokndal er den sydligste kommune i Rogaland fylke i Norge. Kommunen grænser i vest til Eigersund, i nord til Lund kommune og i sydøst til Flekkefjord.

Sokndal kommune har tre store seværdigheder: Sogndalstrand, Ruggestenen og Jøssingfjord. Sidstnævnte er ophav til ordet Jøssing, som blev verdenskendt under 2. verdenskrig som betegnelse for antinazistiske nordmænd.

Sokndal kommune er Norges første medlem af Cittaslow.

Den vigtigste virksomhed i kommunen er Titania A/S, som udvinder titanmalm.

Eksterne henvisninger 

 Cittaslow

Kommuner i Rogaland
Cittaslow
CMRR

CMRR er akronymet for Common Mode Rejection Ratio og er et mål for evnen til at undertrykke støj. F.eks i en differensforstærker, enten med en operationsforstærker eller transistor opbygget, hvor der er en + og en – indgang til stede og som begge har ground/stel til fælles.
Altså skal der her forstås evnen til at undertrykke et udefrakommende signal i forhold til den fælles stel, heraf "common".

Differensforstærkeren som nævnes ovenfor har den fordel at den opsamlede/indstrålede støj, vil lægge sig i både den positive og den negative leder, i forhold til stel. Således vil denne støj blive udbalanceret og (undertrykt).

Dette princip bruges for eksempel ved koncerter, hvor sangeren står på scenen og synger ind i en mikrofon.
Signalet løber så via balancerede (XLR) kabler til en forstærker, sendes derefter ud midt på koncert pladsen til mikserpulten, bliver her blandet med andre instrumenters signaler, som ligeledes kom til mikseren via balancerede kabler. Det færdig-blandede signal sendes derefter op bag scenen til effektforstærkerne som skal forstærke det færdige signal til de store PA højttalere som så spiller for publikum.
Kablerne er tit lange, hvorved det er en stor fordel at bruge balancering, som undertrykker utrolig megen støj.

Elektroniske begreber og fænomener
Per Gammelgaard

Per Gammelgaard (født 28. juni 1948 i Aarhus) er forfatter og bibliotekar.

Han voksede op i landsbyen Ormslev, hvor hans forældre drev en købmandshandel. Han uddannede sig til bibliotekar i 1973 og flyttede til Frederikshavn, hvor han stadig bor.

Per Gammelgaard debuterede i 1972 med digtsamlingen Min mormor og John Coltrane. Flere digtsamlinger fulgte, og i 1982 debuterede han som romanforfatter med "Er du hjemme Johanne?". Den blev efterfulgt af "Dreng i bakspejlet" og "Tre skridt fra solen". Som børnebogsforfatter fik Per Gammelgaard et gennembrud i 2000 med "ABCDille" – en idérig ABC-billedbog med noget så ualmindeligt som en gennemgående handling fra A til Å. Han skriver desuden de populære serier "Ane-bøgerne", "Den lyseblå Baron" og "Brumme & Kurt".
 
Som voksenbogsforfatter er Per Gammelgaard kendt som en dygtig stilist, der afsøger livet i provinsens yderste kanter. Blandt hans nyere prosabøger kan nævnes "Decembers grønne mørke", "Forårsviolin", "Den gule Enke" og "Stella". I 2010 udkom den selvbiografiske roman "Den frie købmands søn". I 2014 udkom kærlighedsromanen "Sådan som vi elsker" og kortprosasamlingen "Dyt for Stanley!" Romanen "Englekrøller" udkom i 2016 og i 2018 udkom romanen "Dør om dør".

Per Gammelgaard har modtaget arbejdslegater fra Statens Kunstfond, H.P. Lund og Hustrus legat og Poeten Poul Sørensens legat. Han har boet i Jyllands-Postens legatbolig i Berlin og i Klitgården på Skagen.

Eksterne henvisninger 

 Per Gammelgaard på Litteratursiden.dk
 Per Gammelgaard  på Bibliografi.dk

 Per Gammelgaard på forfatterweb.dk

Per Gammelgaards hjemmeside www.pgammelgaard.dk

Romanforfattere fra Danmark
Digtere fra Danmark
Børnebogsforfattere fra Danmark
Personer fra Aarhus
Dansksprogede forfattere fra Danmark
Hans Christian Fogtmann Lauridsen

Hans Christian Fogtmann Lauridsen (f. 12. august 1941 i Tobøl ved Kongeåen) er en dansk forfatter.

Han voksede op i Tønder, hvor han fik en handelsuddannelse. I 1962 flyttede han til Vejle og nogle år senere til København, hvor han i 1972 afsluttede en socialpædagogisk uddannelse. I 1989 flyttede han tilbage til Tønder, hvor han bor den dag i dag.

Hans Christian debuterede med digtsamlingen "Stemninger" i 1970 og har siden skrevet mange digtsamlinger og sange/ballader.

Eksterne henvisninger 

Digtere fra Danmark
Sangskrivere fra Danmark
Dansksprogede forfattere fra Danmark
Columbus Blue Jackets

Columbus Blue Jackets er et professionelt ishockeyhold der spiller i den bedste nordamerikanske række NHL. Klubben spiller sine hjemmekampe i Nationwide Arena i Columbus, Ohio, USA. Klubben blev stiftet i 2000.

Nuværende spillertrup (2007-08) 
Pr. 3. juli 2008.

Målmænd
 --  Mathieu Garon

 35  Steve Mason

Backer
   2  Kris Russell
   4  Clay Wilson
   8  Jan Hejda
 23  Dick Tärnström

 44  Aaron Rome
 55  Ole-Kristian Tollefsen
 97  Rostislav Klesla – A
 ??  Mike Commodore
 ??  Fedor Tyutin
 ??  Christian Bäckman

Forwards
   9  David Vyborny – A
 12  Jiri Novotny
 16  Derick Brassard
 19  Michael Peca – A

 25  Jason Chimera
 26  Derek MacKenzie
 27  Manny Malhotra
 28  Zenon Konopka
 33  Fredrik Modin – A
 38  Joakim Lindström
 40  Jared Boll (Skadet)
 41  Adam Pineault

 51  Andrew Murray
 61  Rick Nash – C
 ??  R.J. Umberger
 ??  Raffi Torres
 ??  Kristian Huselius
 ??  Samuel Påhlsson
 ??  Antoine Vermette

Danske spillere 
 Kirill Starkov, som blev dansk statsborger i sommeren 2006, er draftet af Columbus Blue Jackets i 2005 og skrev i 2007 kontrakt med Columbus. Starkov indledte sæsonen 2007-08 i ECHL der rangeres som den trediebedste professionelle liga i Nordamerika, men han blev undervejs i sæsonen sendt til et hold i den lavere liga Central Hockey League (CHL).

 Oliver Bjorkstrand

'Fredede' numre 

 99 Wayne Gretzky – nummer fredet i hele NHL

Eksterne henvisninger 

 

Ishockeyklubber i NHL
Columbus (Ohio)
Moby

Moby (født Richard Melville Hall 11. september 1965 i Harlem, New York, og opvokset i Darien, Connecticut) er en amerikansk sanger, elektronisk musiker og navnet på hans livegruppe.

Moby kendes bedst for singler som "Go", "Porcelain", "New York, New York" med Debbie Harry, "South Side" med Gwen Stefani, "We Are All Made of Stars" og "Lift Me Up." Han har også udgivet musik under navnene Voodoo Child, Barracuda, UHF, The Brotherhood, DJ Cake, Lopes og Brainstorm/Mindstorm.

Moby spiller keyboard, guitar og basguitar. Navnet stammer fra romanen Moby Dick, der blev skrevet af hans slægtning Herman Melville.

Eksterne henvisninger 

 Officiel hjemmeside

 

Musikere fra USA
Sangere fra USA
Veganere
Personer fra New York
Ringenes Herre - De to Tårne (film)

Ringenes Herre – De to Tårne, fra 2002, er den anden film i Peter Jacksons filmtrilogi baseret på Ringenes Herre af J.R.R. Tolkien.

Medvirkende 
 Elijah Wood som Frodo
 Sean Astin som Sam
 Dominic Monaghan som Merry
 Billy Boyd som Pippin
 Viggo Mortensen som Aragorn
 Liv Tyler som Arwen
 Ian McKellen som Gandalf
 Orlando Bloom som Legolas
 Craig Parker som Haldir
 John Rhys-Davies som Gimli
 Christopher Lee som Saruman
 Brad Dourif som Grima Wormtongue
 David Wenham som Faramir
 Sean Bean som Boromir
 Cate Blanchett som Galadriel
 Hugo Weaving som Elrond
 John Noble som Denethor
 Bernard Hill som Theoden
 Miranda Otto som Eowyn
 Karl Urban som Eomer
 Andy Serkis som Gollum

Referencer

Eksterne henvisninger 

 

Amerikanske film fra 2002
Fantasyfilm fra USA
Film baseret på bøger
Film instrueret af Peter Jackson
De to Tårne (film)
Engelsksprogede_film
Ringenes Herre - Eventyret om Ringen (film)

Eventyret om Ringen er en amerikansk film fra 2001 af Peter Jackson. Den er første del af hans filmtrilogi baseret på Ringenes Herre af J.R.R. Tolkien.

Medvirkende 
 Elijah Wood som Frodo Sækker
 Sean Astin som Samvis (Sam) Gammegod
 Billy Boyd som Peregrin (Pippin)Toker
 Dominic Monaghan som Meriadoc (Merry) Brændebuk
 Ian McKellen som Gandalf
 Viggo Mortensen som Aragorn
 Sean Bean som Boromir
 Orlando Bloom som Legolas
 John Rhys-Davies som Gimli
 Liv Tyler som Arwen
 Hugo Weaving som Elrond
 Ian Holm som Bilbo Sækker
 Cate Blanchett som Galadriel
 Christopher Lee som Saruman
 Andy Serkis som Gollum
 Marton Csokas som Celeborn
 Craig Parker som Haldir
 Lawrence Makoare som Lurtz

Referencer

Eksterne henvisninger 

 

Amerikanske film fra 2001
Fantasyfilm fra USA
Film instrueret af Peter Jackson
Film baseret på bøger
Eventyret om Ringen (film)
Bodilprisen for bedste amerikanske film
Robertprisen for årets amerikanske film
Engelsksprogede film
Demetrius Vikelas

Demetrius Vikelas også kendt som Bikelas (15. februar 1835 i Ermoupoli på øen Syros – 20. juli 1908) var en græsk forretningsmand, og den første præsident i Den Internationale Olympiske Komité fra 1894-1896.

Det var Demetrius Vikelas, som fik overtalt intiativtageren Pierre de Coubertin til at placere de første olympiske lege i Athen, da de moderne olympiske lege blev grundlagt.

Eksterne henvisninger 

Olympiske lege
IOC
Erhvervsfolk fra Grækenland
Gammelgaard (Ryde Sogn)

Gammelgaard er en landsbyhovedgård, som er dannet i 1596 af Laurids Grubbe af den nu forsvundne Holmegaard og resten af gårdene i den gamle bondeby Gammelby. Gården ligger i Ryde Sogn i Lolland Kommune. Hovedbygningen er opført i 1884.

Gammelgaard Gods er på 346 hektar

Ejere af Gammelgaard 

(1596-1639) Laurids Grubbe
(1639-1653) Anne Sparre gift Grubbe
(1653-1682) Erik Lauridsen Grubbe
(1682-1693) Marie Eriksdatter Grubbe gift Dyre
(1693) Anne Marie Eriksdatter Grubbe gift Arenfeldt
(1693-1696) Jørgen Arenfeldt 
(1696-1710) Frederik von Lützow
(1710-1733) Dorothea Magdalene von Harstall gift von Lützow
(1733-1734) Henrik Brandt
(1734-1737) Henrik Brandts dødsbo
(1737-1762) Christian von Stöcken
(1762-1779) Adam Gottlob von Moltke
(1779-1782) Joachim Godske von Moltke
(1782-1786) Christian Schmidt
(1786-1811) Caspar Wilhelm von Munthe af Morgenstierne
(1811-1813) Anna de Flindt gift von Munthe af Morgenstierne
(1813-1819) Haagen Christian von Astrup
(1819-1825) C. F. Benzon
(1825-1837) Den Danske Stat
(1837-1854) Ferdinand Trummer
(1854-1884) Henrik Meincke
(1884-1919) Wilhelm August Konow
(1919-1930) Helge Henri Konow
(1930-1931) Ove baron Schaffalitzky de Muckadell
(1931-1939) Ejnar Clausen
(1939-1942) Leif Kaare Pay
(1942-1970) David Peter Friderichsen 
(1970-2002) Johan Ditlev Friderichsen
(2002-) David Peter Friderichsen

Ekstern henvisninger 
Gammelgaard Gods
Gammelgaard (Lolland) - fra Dansk Center for Herregårdsforskning

Kilder 
J. P. Trap: Danmark 5.udgave, Krak Landbrug

Herregårde i Lolland Kommune
Herregårde i Maribo Amt